stanford-oval/wikipedia huggingface dataset:
พรหมโลก

พระพรหมโลกา ดังที่เห็นบนศีรษะของพระวิษณุ รูปพระวิศณุรูปเป็นมนุษย์จักรวาล
พรหมภูมิ หรือ พรหมโลก ถือเป็นดินแดนของพระพรหม ซึ่งเป็นภพภูมิที่สถิตย์อยู่เสวยสุขของพระพรหมผู้อุบัติเกิดในพรหมวิมาน ณ พรหมโลก อันเป็นแดนซึ่งมีแต่ความสุขอันเกิดจากฌานเท่านั้น (แบ่งชั้นตามอำนาจฌานที่ได้บรรลุ) ในภพภูมินี้ตามคัมภีร์กล่าวว่าปราศจากความสุขที่เนื่องด้วยกามราคะ
พรหมภูมิอาจแบ่งออกเป็น 2 พวก ได้แก่ รูปพรหม และ อรูปพรหม
รูปพรหม

รูปพรหม หรือ รูปาวจรภูมิ คือ ชั้นที่พระพรหมผู้วิเศษมีรูป หากแต่เป็นรูปทิพย์ มนุษย์ธรรมดาไม่สามารถ มองเห็นได้ จักเห็นได้ก็โดยทิพยวิสัยเท่านั้น ประกอบด้วยวิมาน 16 ชั้น
ชั้นที่ 1 - ชั้นที่ 3 รวมเรียกว่า ปฐมฌานภูมิ ด้วยพระพรหมในชั้นนี้บรรลุด้วยปฐมฌาน ทั้งสามชั้นนี้ ความจริงตั้งอยู่ ณ พื้นที่ระดับเดียวกัน แต่แยกสถานที่เป็น 3 เขต
ชั้นที่ 4 - ชั้นที่ 6 รวมเรียกว่า ทุติยฌานภูมิ ด้วยเหล่าพระพรหมในชั้นนี้บรรลุด้วยทุติยฌาน ทั้งสามชั้นนี้ ความจริงตั้งอยู่ ณ พื้นที่ระดับเดียวกัน แต่แยกสถานที่เป็น 3 เขต
ชั้นที่ 7 - ชั้นที่ 9 รวมเรียกว่า ตติยฌานภูมิ ด้วยเหล่าพระพรหมในชั้นนี้บรรลุด้วยตติยฌาน ทั้งสามชั้นนี้ ความจริงตั้งอยู่ ณ พื้นที่ระดับเดียวกัน แต่แยกสถานที่เป็น 3 เขต
ตั้งแต่ชั้นที่ 10 ขึ้นไป รวมเรียกว่า จตุตถฌานภูมิ ด้วยเหล่าพระพรหมในชั้นนี้บรรลุด้วยจตุตถฌาน ชั้นที่ 10-11 ตั้งอยู่ ณ พื้นที่ระดับเดียวกัน แต่แยกสถานที่กันอยู่ และมีระยะห่างไกลกันมาก
หากแต่เฉพาะเหล่าพระพรหมในชั้นที่ 12 – 16 เรียกว่า ปัญจสุทธาวาส หรือ สุทธาวาสภูมิ อันเป็นชั้นที่เหล่าพระพรหมในชั้นนี้ ต้องเป็นพระพรหมอริยบุคคลในพุทธศาสนา ระดับอนาคามีอริยบุคคล เท่านั้น ต่างจาก 11 ชั้นแรก แม้พระพรหมทั้งหลายจะได้สำเร็จฌานวิเศษเพียงใด ก็อุบัติในสุทธาวาสภูมิไม่ได้อย่างเด็ดขาด สุทธาวาสภูมินี้มีอยู่ 5 ชั้น ตั้งอยู่ท่ามกลางอากาศ และตั้งอยู่เป็นชั้น ๆ ขึ้นไป ตามลำดับภูมิไม่ตั้งในระดับเดียวกันเช่นชั้นแรก ๆ ที่ผ่านมา
รูปพรหม > ชั้นที่ 1 พรหมปาริสัชชาภูมิ

ที่สถิตแห่งพระพรหมผู้เป็นบริวารแห่งท้าวมหาพรหม พรหมโลกชั้นที่ 1 พรหมปาริสัชชาภูมิ เป็นพรหมโลกชั้นแรก เป็นพรหมชั้นล่างสุด ตั้งอยู่เบื้องบนสูงกว่าปรนิมมิตวสวัตตีสวรรค์ขึ้นไปถึง 5 ล้าน 5 แสน 8 พันโยชน์ คือไกลจากมนุษยโลกจนไม่สามารถนับได้ ซึ่งหากเอาก้อนศิลาขนาดเท่าปราสาทเหล็ก (โลหปราสาท) ทิ้งลงมาจากชั้นนี้ ยังใช้เวลาถึง 4 เดือนจึงจะตกถึงแผ่นดิน พระพรหมในที่นี้มีคุณวิเศษ โดยเคยเจริญสมถกรรมฐานจนได้บรรลุ ปฐมฌาน ขั้นปริตตะ คือ ขั้นสามัญมาแล้วทั้งสิ้น เสวยปณีตสุขอยู่ มีความเป็นอยู่อย่างแสนจะสุขนักหนา ตราบจนหมด พรหมายุขัย มีอายุแห่งพรหมประมาณส่วนที่ 3 แห่งมหากัป (1 ใน 3 แห่งมหากัป) มีท้าวสหบดีพรหม เป็น พรหมบดี
รูปพรหม > ชั้นที่ 2 พรหมปุโรหิตาภูมิ

ที่สถิตแห่งพระพรหมผู้เป็นปุโรหิต (อาจารย์ใหญ่) ของท้าวมหาพรหม พรหมโลกชั้นที่ 2 พรหมปุโรหิตาภูมิ เป็นที่อยู่ของพระพรหมผู้ทรงฐานะประเสริฐ คือเป็นปุโรหิตของท่านมหาพรหม ความเป็นอยู่ทุกอย่างล้ำเลิศวิเศษกว่าพรหมโลกชั้นแรก รัศมีก็รุ่งเรืองกว่า รูปทรงร่างกายใหญ่กว่า สวยงามกว่า พรหมทุกท่านล้วนมีคุณวิเศษ ได้เคยเจริญสมถกรรมฐานจนได้ บรรลุ ปฐมฌาน ขั้นมัชฌิมะ คือขั้นปานกลาง มาแล้วทั้งสิ้น มีอายุแห่งพรหมประมาณครึ่งมหากัป
รูปพรหม > ชั้นที่ 3 มหาพรหมาภูมิ

ที่สถิตแห่งพระพรหมผู้ยิ่งใหญ่ พรหมโลกชั้นที่ 3 มหาพรหมาภูมิ ที่อยู่แห่งท่านพระพรหม ผู้ยิ่งใหญ่ทั้งหลาย มีความเป็นอยู่และรูปกายประเสริฐยิ่งขึ้นไปอีก ได้เคยเจริญสมถกรรมฐานจนได้บรรลุปฐมฌานขั้น ปณีตะคือขั้นสูงสุดมาแล้วทั้งสิ้น มีอายุแห่งพรหมประมาณ 1 มหากัป
รูปพรหม > ชั้นที่ 4 ปริตรตาภาภูมิ

ที่สถิตแห่งพระพรหมผู้มีรัศมีน้อยกว่าชั้นพรหมที่สูงกว่าตน พรหมโลกชั้นที่ 4 ปริตรตาภาภูมิ ที่อยู่ของพระพรหม ทั้งหลายผู้มีรัศมีน้อยกว่าพระพรหมที่มีศักดิ์สูงกว่าตน ได้เจริญภาวนากรรมบำเพ็ญสมถกรรมฐาน จนได้บรรลุ ทุติยฌาน ขั้นปริตตะ คือ ขั้นสามัญมาแล้ว มีอายุแห่งพรหมประมาณ 2 มหากัป มีท้าวจตุรพักตร์หรือธาดาพรหม เป็นพรหมบดี
รูปพรหม > ชั้นที่ 5 อัปปมาณาภาภูมิ

ที่สถิตแห่งพระพรหมผู้มีรัศมีรุ่งเรืองหาประมาณมิได้
พรหมโลกชั้นที่ 5 อัปปมาณาภาภูมิ ที่อยู่ของพระพรหม ผู้มีรัศมีรุ่งเรืองมากมายหาประมาณมิได้ เคยเจริญภาวนาการบำเพ็ญสมถกรรมฐาน จนได้บรรลุ ทุติยฌาน ขั้นมัชฌิมะ คือขั้นปานกลางมาแล้ว มีอายุแห่งพรหมประมาณ 4 มหากัป มีท้าวมหาอัฐปาลพรหม เป็นพรหมบดี
รูปพรหม > ชั้นที่ 6 อาภัสราภูมิ

ที่สถิตแห่งพระพรหมผู้มีรัศมีเป็นประกายรุ่งเรือง
พรหมโลกชั้นที่ 6 อาภัสสราภูมิ เคยเจริญภาวนากรรมบำเพ็ญ สมถกรรมฐานจนได้บรรลุ ทุติยฌาน ขั้นปณีตะ คือ ประณีตสูงสุดมาแล้ว มีอายุแห่งพรหมประมาณ 8 มหากัป มีท้าวมาลีวราช เป็นพรหมบดี
"...ดูกรภิกษุทั้งหลาย ประการอื่นยังมีอีก  ภิกษุเป็นผู้ประกอบด้วยศรัทธา ศีล สุตะ จาคะ ปัญญา เธอได้ฟังว่าเทวดาชั้นอาภัสสรามีอายุยืน มีวรรณะมากด้วยความสุข เธอมีความปรารถนาอย่างนี้ว่า โอหนอ เราเมื่อตายไปแล้วพึงเข้าถึงความเป็นสหายแห่งเทวดาชั้นอาภัสสราเถิด เธอตั้งจิตนั้น อธิษฐานจิตนั้น เจริญจิตนั้น ความปรารถนาและวิหารธรรมเหล่านั้นอันเธอเจริญแล้ว อย่างนี้ทำให้มากแล้วอย่างนี้ ย่อมเป็นไปเพื่อความสำเร็จในภาวะนั้น ดูกรภิกษุทั้งหลาย นี้มรรค  นี้ปฏิปทา เป็นไปเพื่อความสำเร็จในความเป็นสหายแห่งเทวดาชั้นอาภัสสราฯ..."
รูปพรหม > ชั้นที่ 7 ปริตตสุภาภูมิ

ที่สถิตแห่งพระพรหมผู้มีรัศมีสง่างามน้อยกว่าชั้นพรหมที่สูงกว่าตน พรหมโลกชั้นที่ 7 ปริตตสุภาภูมิ ที่อยู่ของพระพรหม ผู้มีความสง่าสวยงามแห่งรัศมีเป็นส่วนน้อย คือน้อยกว่าพระพรหมในพรหมโลกที่สูงกว่าตนนั่นเอง ได้เคยเจริญภาวนากรรม บำเพ็ญสมถกรรมฐานจนได้บรรลุตติยฌาน ขั้นปริตตะ คือขั้นสามัญมาแล้วทั้งสิ้น มีอายุแห่งพรหมประมาณ 16 มหากัป
รูปพรหม > ชั้นที่ 8 อัปปมาณสุภาภูมิ

ที่สถิตแห่งพระพรหมผู้รัศมีสง่างามหาประมาณมิได้ พรหมโลกชั้นที่ 8 อัปปมาณสุภาภูมิ ที่อยู่ของพระพรหม ทั้งหลาย ผู้มีความสง่าสวยงามแห่งรัศมีมากมายไม่มี ประมาณ สง่าสวยงามแห่งรัศมีซึ่งซ่านออกจากกายตัว มากมายสุดประมาณได้เคยเจริญภาวนากรรมบำเพ็ญสมถกรรมฐาน จนได้บรรลุ ตติยฌาน ขั้นมัชฌิมะ คือขั้นปานกลางมาแล้วทั้งสิ้น มีอายุแห่งพรหมประมาณ 32 มหากัป
รูปพรหม > ชั้นที่ 9 สุภกิณหาภูมิ

ที่สถิตแห่งพระพรหมผู้มีรัศมีสง่างามสุกปลั่งทั่วสรรพางค์กาย พรหมโลกชั้นที่ 9 สุภกิณหาภูมิ ที่อยู่ของพระพรหม ผู้มีความสง่าสวยงามแห่งรัศมี ที่ออกสลับ ปะปนกันอยู่เสมอเป็นนิตย์ ทรงรัศมีนานาพรรณ เป็นที่น่าเพ่งพิศทัศนาได้เคยเจริญภาวนากรรมบำเพ็ญสมถกรรมฐาน จนได้บรรลุ ตติยฌาน ขั้นปณีตะ คือขั้นประณีตสูงสุดมาแล้วทั้งสิ้น มีอายุแห่งพรหมประมาณ 64 มหากัป
"....ดูกรภิกษุทั้งหลาย สัตว์เหล่า
หนึ่งมีกายอย่างเดียวกัน มีสัญญาอย่างเดียวกัน เช่นพวกเทพสุภกิณหกะ นี้เป็นวิญญาณฐิติที่ 4...."
รูปพรหม > ชั้นที่ 10 เวหัปผลาภูมิ

ที่สถิตแห่งพระพรหมผู้ได้รับผลแห่งฌานอันไพบูลย์ พรหมโลกชั้นที่ 10 เวหัปผลาภูมิ เป็นที่อยู่ของพระพรหม ทั้งหลาย ผู้ได้รับผลแห่งฌานกุศลอย่างไพบูลย์ มีอายุแห่งพรหมประมาณ 500 มหากัป
อนึ่ง ผลแห่งฌานกุศล ที่ส่งให้ไปอุบัติเกิดในพรหมโลก 9 ชั้นแรกนั้น ไม่เรียกว่า มีผลไพบูลย์เต็มที่ ทั้งนี้ก็โดยมี เหตุผลตามสภาวธรรมที่เป็นจริง ดังต่อไปนี้
เมื่อคราวโลกถูกทำลายด้วยไฟนั้น พรหมภูมิ 3 ชั้นแรก ก็ถูกทำลายไปด้วย
เมื่อคราวโลกถูกทำลายด้วยน้ำนั้น พรหมภูมิ 6 ชั้นแรก ก็ถูกทำลายไปด้วย
เมื่อคราวโลกถูกทำลายด้วยลมนั้น พรหมภูมิทั้ง 9 ชั้นแรก ก็ถูกทำลายไปไม่มีเหลือเลย
รูปพรหม > ชั้นที่ 11 อสัญญีสัตตาภูมิ

ที่สถิตแห่งพระพรหมผู้หาสัญญามิได้ (คือมีแต่รูป) พรหมโลกชั้นที่ 11 อสัญญีสัตตาภูมิ เป็นที่อยู่ของพระพรหมผู้อุบัติเกิดด้วยอำนาจแห่งสัญญาวิราคภาวนา เสวยสุขอัน ประณีตนักหนา เคยเจริญภาวนากรรมบำเพ็ญสมถกรรมฐาน จนได้สำเร็จจตุตถฌาน อันเป็นรูปฌานขั้นสูงสุดสถิตย์อยู่ในปราสาท แก้ววิมานอันมโหฬารกว้างขวาง มีบุปผชาติประดับประดาเรียบ ไม่รู้แห้งเหี่ยว มีหน้าตาสวยสง่าอุปมาดังรูปพระปฏิมากรพุทธรูปทองคำขัดสี แต่มีอิริยาบถไม่เหมือนกัน บางองค์นั่ง บางองค์นอน บางองค์ยืน มีอิริยาบถใดก็ เป็นอย่างนั้นตลอดไป ไม่เคลื่อนไหว จักษุทั้งสองก็มิได้กะพริบเลย สถิตย์เสวยสุขเป็นประดุจรูปปั้น อยู่อย่างนั้นชั่วกาล มีอายุแห่งพรหมประมาณ 500 มหากัป
รูปพรหม > สุทธาวาส

ชั้นนี้เป็นที่เกิดของพระอนาคามี
รูปพรหม > ชั้นที่ 12 อวิหาสุทธาวาสภูมิ (ผู้ได้สมาบัติที่ 9  ไม่ใช่ตติยมรรค)

ที่สถิตแห่งพระพรหมผู้ไม่เสื่อมคลายในสมบัติแห่งตน สูงขึ้นไปจากอสัญญีสัตตาภูมิประมาณ 5 ล้าน 5 แสน 8 พันโยชน์ เป็นที่อยู่อันบริสุทธิ์แห่งพระพรหมอนาคามีอริยบุคคลที่ไม่ละทิ้งสมบัติ เป็นผู้มีวาสนาบารมี กิเลสธุลีเหลือติดอยู่ในจิตสันดานน้อยมาก ด้วยได้เคยเป็นสาวกแห่งพระพุทธองค์ พบพระบวรพุทธศาสนาแล้วมีปกติเห็นภัยในวัฏสงสาร อุตสาหะจำเริญ วิปัสสนากรรมฐาน จนยังตติยมรรคให้ เกิดในขันธสันดานได้สำเร็จเป็นพระอนาคามีอริยบุคคล ปรากฏว่าเป็นผู้มีศัทธาอินทรีย์ คือ มีศรัทธาแก่กล้ากว่าอินทรีย์อย่างอื่นจะสถิตย์อยู่จนอายุครบกำหนด ไม่จุติเสียก่อน ต่างจากพระพรหมในสุทธาวาสภูมิที่เหลืออยู่อีก 4 ภูมิ คือพระพรหมในอีก 4 สุทธาวาสภูมิที่เหลือ ซึ่งอาจมีการจุติหรือนิพพานเสียก่อนอายุครบกำหนด มีอายุแห่งพรหมประมาณ 1000 มหากัป
รูปพรหม > ชั้นที่ 13 อตัปปาสุทธาวาสภูมิ

ที่สถิตแห่งพระพรหมผู้ไม่เดือดร้อนกับใคร สูงขึ้นไปต่อจากอวิหาสุทธาวาสภูมิขึ้นไปอีกประมาณ ได้ 5 ล้าน 5 แสน 8 พันโยชน์ เป็นที่อยู่อันบริสุทธิ์แห่งพระพรหมอนาคามี ผู้ละซึ่งเป็นกิเลสอันทำให้ จิตเดือดร้อน ทั้งทางกาย วาจาและใจเลย ย่อมเข้าฌานสมาบัติ หรือผลสมาบัติอยู่เสมอ นิวรณธรรมซึ่งเป็นกิเลสอันทำให้ จิตเดือดร้อนไม่มีโอกาสที่จะเกิดขึ้นได้ฉะนั้นจิตใจของท่านเหล่านั้นจึงมีแต่สงบเยือกเย็นได้สำเร็จเป็นพระอนาคามีอริยบุคคลและในขณะที่เจริญ วิปัสสนากรรมฐาน ปรากฏว่าเป็นผู้มีวิริยินทรีย์ คือมี วิริยะแก่กล้ากว่าอินทรีย์อย่างอื่น มีอายุแห่งพรหมประมาณ 2000 มหากัป
รูปพรหม > ชั้นที่ 14 สุทัสสาสุทธาวาสภูมิ

ที่สถิตแห่งพระพรหมผู้มีความเห็น (สภาวธรรม) อย่างแจ่มแจ้ง สูงขึ้นไปต่อจากอตัปปาสุทธาวาสภูมิขึ้นไปอีกประมาณ ได้ 5 ล้าน 5 แสน 8 พันโยชน์ เป็นที่อยู่อันบริสุทธิ์แห่งพระพรหมอนาคามี ผู้มีความแจ่มใส สามารถเห็นสภาวธรรมได้โดยแจ้งชัดเพราะบริบูรณ์ ด้วยประสาทจักษุ ทิพพจักษุ ธัมมจักษุและปัญญาจักษุ จึงเห็นสภาวธรรมได้แจ่มใส ชัดเจน ท่านเหล่านี้เคยเป็นพระสาวกแห่งพระพุทธองค์ อุตสาหะจำเริญวิปัสสนากรรมฐานจนสามารถยัง ตติยมรรคให้บังเกิดในขันธสันดาน ได้สำเร็จเป็นพระอนาคามีอริยบุคคลและในขณะที่เจริญ วิปัสสนากรรมฐาน ปรากฏว่าเป็นผู้มีสตินทรีย์ คือมี สติแก่กล้ากว่าอินทรีย์อย่างอื่น มีอายุแห่งพรหมประมาณ 4000 มหากัป
รูปพรหม > ชั้นที่ 15 สุทัสสีสุทธาวาสภูมิ

ที่สถิตแห่งพระพรหมผู้มีความเห็น (สภาวธรรม) อย่างแจ่มแจ้งยิ่ง สูงขึ้นไปต่อจากสุทัสสาสุทธาวาสภูมิขึ้นไปอีกประมาณ ได้ 5 ล้าน 5 แสน 8 พันโยชน์ เป็นที่อยู่อันบริสุทธิ์แห่งพระพรหมอนาคามี ผู้มีความเห็นอย่างแจ่มใสมากกว่า มีประสาทจักษุ ทิพพจักษุ ปัญญาจักษุ ทั้ง 3 นี้มีกำลังแก่ กล้ากว่าพระพรหมในสุทัสสาสุทธาวาสภูมิ ทำให้ท่านมีความเห็นในสภาวธรรมได้ชัดเจนแจ่มใสยิ่ง ท่านเหล่านี้เคยเป็นพระสาวกแห่งพระพุทธองค์ อุตสาหะจำเริญวิปัสสนากรรมฐานจนสามารถยังตติยมรรค ให้บังเกิดในขันธสันดานได้สำเร็จเป็นพระอนาคามีอริยบุคคล และในขณะที่เจริญวิปัสสนากรรมฐาน ปรากฏว่าเป็นผู้มี สมาธินทรีย์ คือมีสมาธิแก่กล้ากว่าอินทรีย์อย่างอื่น มีอายุแห่งพรหมประมาณ 8000 มหากัป
รูปพรหม > ชั้นที่ 16 อกนิฏฐสุทธาวาสภูมิ

ที่สถิตแห่งพระพรหมผู้ทรงคุณพิเศษไม่มีใครเป็นรอง สูงขึ้นไปต่อจากสุทัสสีสุทธาวาสภูมิขึ้นไปอีกประมาณ ได้ 5 ล้าน 5 แสน 8 พันโยชน์ เป็นที่อยู่อันบริสุทธิ์แห่งพระพรหมอนาคามีอริยบุคคลทั้งหลาย ผู้มีวาสนาบารมี มีกิเลสธุลีเหลือติดอยู่น้อยนักหนาโดยท่านเหล่านี้เคยเป็นพระสาวกแห่งพระพุทธองค์ อุตสาหะจำเริญวิปัสสนากรรมฐานจนสามารถยัง ตติยมรรคให้บังเกิดในขันธสันดาน ได้สำเร็จเป็นพระอนาคามีอริยบุคคลและในขณะที่เจริญ วิปัสสนากรรมฐาน ปรากฏว่าเป็นผู้มีปัญญินทรีย์ คือ มีปัญญาแก่กล้ากว่าอินทรีย์อย่างอื่น ฉะนั้น ท่านพระพรหมอนาคามีบุคคลที่อุบัติเกิดในอกนิฏฐพรหมโลกนี้ จึงมีคุณสมบัติวิเศษยิ่งกว่า บรรดาพระพรหมทั้งสิ้นในพรหมโลกทั้งหลายรวมทั้งสุทธาวาสพรหมทั้งสี่ที่กล่าวมาแล้ว มีอายุแห่งพรหมประมาณ 16000 มหากัป
พรหมโลกนี้ มีพระเจดีย์เจ้าองค์สำคัญ ซึ่งเป็นสัญลักษณ์แสดงว่าเป็นพรหมโลกที่เคารพนับถือพระบวรพุทธศาสนา องค์หนึ่งมีนามว่า ทุสสะเจดีย์ ซึ่งเป็นที่บรรจุผ้าขาวของพระพุทธเจ้าเมื่อครั้งเสด็จออกผนวช โดยพระพรหมทั้งหลายได้นำบริขารและไตรจีวรลงมาถวาย และพระองค์ได้ถอดผ้าขาวที่ทรงอยู่ยื่นให้ พระพรหมจึงรับเอาและนำมาบรรจุไว้ยังเจดีย์ที่นฤมิตขึ้นนี้ และเป็นที่สักการบูชาของพระพรหมทั้งหลายในปัจจุบัน
พระพรหมอนาคามีทั้งหลายในสุทธาวาสพรหมแรกทั้ง 4 หากยังมิได้สำเร็จเป็นพระอรหันต์และละสังขารเข้าสู่นิพพาน พอสิ้นพรหมายุขัย ก็ต้องจุติจากสุทธาวาสพรหมภูมิที่ตนสถิตอยู่มาอุบัติในชั้นที่ 16 นี้ เพื่อสำเร็จเป็นพระอรหันต์และดับขันธ์เข้าสู่ปรินิพพานโดยทั้งสิ้น จึงอาจกล่าวได้ว่า อกนิฏฐสุทธาวาสพรหมภูมินี้ เป็นพรหมภูมิที่มีศีลคุณ สมาธิคุณ ปัญญาคุณ อย่างประเสริฐล้ำเลิศยิ่งกว่าพรหมโลกชั้นอื่น ๆ ทั้งหมด
อรูปพรหม

อรูปพรหม หรือ อรูปาวจรภูมิ สมัยที่โลกยังว่างจากพระพุทธศาสนา บรรดาโยคี ฤๅษี ชีไพรดาบส ที่บำเพ็ญตบะเดชะภาวนา รำพึงว่าอันว่าตัวตน กล่าวคืออัตภาพร่างกายนี้ไม่ดีเป็นนักหนา ประกอบไปด้วย ทุกข์โทษหาประมาณมิได้ ควรที่ตูจะปรารถนากระทำตัว ให้หายไปเสียเถิด แล้วก็เกิดความพอใจเป็นนักหนา ในภาวะที่ไม่มีตัวตนไม่มีรูปกาย ปรารถนาอยู่แต่ในความไม่มีรูป
อรูปภูมิมี 4 ชั้น คือ อากาสานัญจายตนภูมิ วิญญาณัญจายตนภูมิ อากิญจัญญายตนภูมิ และ เนวสัญญานาสัญญายตนภูมิ พรหมในชั้นนี้ไม่มีรูปร่าง มีแต่จิตเจตสิก เพราะเห็นว่าหากมีร่างกายอยู่นั้นจะมีแต่โทษ อาจจะไปทำร้ายซึ่งกันและกันได้ จึงบริกรรมด้วยความว่างเปล่า ยึดเอาอากาศซึ่งเป็นความว่างเปล่าเป็นอารมณ์ จนได้ฌานที่มีอากาศเป็นอารมณ์เรียกว่า อากาสานัญจายตนภูมิ ซึ่งมีอายุอยู่ได้สองหมื่นกัปป์ จากนั้นก็อาจภาวนาเพื่อจะได้ไปอยู่ในพรหมโลกขั้นสูงต่อไปอีกได้ อายุของพรหมเหล่านี้จะยืนอยู่ได้สี่หมื่น หกหมื่น และแปดหมื่นสี่พันกัปป์ ตามลำดับ
อรูปพรหม > ชั้นที่ 17 อากาสานัญจายตนภูมิ

ชั้นที่ทรงอากาศไม่มีที่สิ้นสุด ที่สถิตแห่งพระพรหมผู้ได้ยึดเอา อากาศ เป็นอารมณ์ เป็นที่ตั้งอยู่แห่งพระพรหม ผู้เกิดจากฌานที่อาศัยอากาสบัญญัติ ไม่มีที่สุดเป็นอารมณ์ ตั้งอยู่พ้นจากอกนิฏฐสุทธาวาสพรหมโลกไปอีก 5 ล้าน 5 แสน 8 พันโยชน์ มีอายุแห่งพรหมประมาณ 20000 มหากัป
อรูปพรหม > ชั้นที่ 18 วิญญาณัญจายตนภูมิ

ชั้นที่ทรงภาวะวิญญาณไม่มีที่สิ้นสุด ที่สถิตแห่งพระพรหมผู้ได้ยึด วิญญาณ เป็นอารมณ์ พ้นจากอากาสานัญจายตนภูมิขึ้นไปอีก 5 ล้าน 5 แสน 8 พันโยชน์ วิญญาณัญจายตนภูมิ เป็นที่อยู่ แห่งพระพรหมผู้วิเศษ ผู้เกิดจากฌานที่อาศัย วิญญาณบัญญัติ พระพรหมผู้วิเศษไม่มีรูป และปฏิสนธิด้วยวิญญาณัญจายตนวิบากจิต มีอายุแห่งพรหมประมาณ 40000 มหากัป
อรูปพรหม > ชั้นที่ 19 อากิญจัญญายตนภูมิ

ชั้นที่ทรงภาวะไม่มีอะไรเลย ที่สถิตแห่งพระพรหมผู้ได้ยึดเอาความไม่มีอะไรเลย เป็นอารมณ์ เป็นที่อยู่แห่งพระพรหมผู้วิเศษ ผู้เกิดจากฌานที่อาศัย นัตถิภาวบัญญัติเป็นอารมณ์ พระพรหมผู้วิเศษไม่มีรูป และปฏิสนธิด้วยอากิญจัญญายตนวิบากจิตพ้นจากวิญญานัญจายตนภูมิขึ้นไปอีก 5 ล้าน 5 แสน 8 พันโยชน์ มีอายุแห่งพรหมประมาณ 60000 มหากัป
อรูปพรหม > ชั้นที่ 20 เนวสัญญานาสัญญายตนภูมิ

ชั้นที่ทรงภาวะที่มีสัญญาไม่ปรากฏชัด ที่สถิตแห่งพระพรหมผู้ได้เข้าถึงภาวะมี สัญญา ก็ไม่ใช่ ไม่มีสัญญาก็ไม่ใช่ (ในทัศนะนี้แปลว่า ยังไม่หมด ยังมีอยู่ แต่ไม่มาก ไม่ยึดมั่นเหมือนปถุชนทั่วไป) เป็นที่อยู่แห่งพระพรหมผู้เกิดจากฌานที่อาศัย ความประณีตเป็นอย่างยิ่ง พระพรหมวิเศษแต่ละองค์ในชั้นสูงสุดนี้ ล้วนแต่เป็นผู้ที่ได้สำเร็จยอดแห่งอรูปฌาน คืออรูปฌานที่ 4 มาแล้ว มีอายุยืนนานเป็นที่สุดด้วยอำนาจแห่ง อรูปฌานกุศลอันสูงสุดที่ตนได้บำเพ็ญมา เพราะเหตุที่ตนปฏิสนธิด้วยเนวสัญญานาสัญญายตนวิบากจิตทั้ง อยู่พ้นจากอากิญจัญญายตนภูมิขึ้นไปอีก 5 ล้าน 5 แสน 8 พันโยชน์ มีอายุแห่งพรหมประมาณ 84000 มหากัป
ผู้ที่เกิดเป็นอรูปพรหมนั้นไม่มีรูปขันธ์ 1 มีเพียงนามขันธ์ 4 คือ เวทนา สัญญา สังขาร และวิญญาณ จึงไม่มีอวัยวะร่างกายใด ๆ แต่มีความรู้สึกนึกคิดในฝ่ายนามธรรม (มีผู้บรรยายว่า สภาวะของอรูปภพ มีทั้งข้อดีกับข้อเสีย ข้อดีก็คือจะไม่มีอายตนะห้าประการคือ ตา หู จมูก ลิ้น และกายมากระทบหรือไม่รับรู้อะไร มีแต่จิตเจตสิกที่รับอากาศเป็นอารมณ์รับรู้ ไม่ได้อยู่ร่วมกันเป็นหมู่แต่อาศัยปลีกวิเวก และอยู่เสวยสุขได้นานหลายกัปจนนับประมาณไม่ได้ แต่ข้อเสียก็คือจะไม่สามารถสื่อสารกับใครหรือพบเห็นอะไรเลย นอกจากนั้นจะไม่สามารถบรรลุมรรคผลนิพพานได้เลยตอนที่ยังเป็นอรูปพรหมเพราะไม่มีอายตนะห้าประการเป็นตัวรับรู้ในการเจริญวิปัสสนากรรมฐาน (แต่มีปรากฏในหลักฐานปริยัติว่า ผู้ที่ได้ถึงพระนิพพานในลำดับแรก คือ โสดาปัตติผล สามารถเจริญวิปัสสนาต่อในอรูปภพต่อจนถึงความเป็นพระอรหัตผลได้))
นอกจากนั้นเมื่อได้สิ้นกาลอายุขัยก็จะต้องลงไปเกิดในกามาวจรภูมิ ต้องเวียนว่ายตายเกิดอย่างไม่จบไม่สิ้นอีกครั้งด้วยอำนาจกิเลส ในอรูปภพนี้ไม่มีปรากฏในหลักฐานทางพระพุทธศาสนาฝ่ายเถรวาทว่าพระพุทธเจ้าพระองค์ใดจะเสด็จขึ้นมาโปรดเหล่าอรูปพรหมที่อรูปาวจรภูมินี้เลย เรื่องนี้มีกล่าวไว้ในพุทธประวัติว่า อสิตดาบสได้ทำนายเจ้าชายสิทธัตถะกุมารว่าเมื่อเจริญวัยก็จะเสด็จออกผนวชและตรัสรู้เป็นพระพุทธเจ้าก็ดีใจ แต่ก็คิดได้ว่าตัวเองชราภาพมากก็คงไม่ได้มีโอกาสได้อยู่ดูและฟังธรรมจากพระพุทธเจ้า แม้จะละสังขารไปเกิดเป็นอรูปพหรมก็ไม่สามารถฟังธรรมได้เลยจึงร้องไห้ หรือหลังจากพระพุทธเจ้าได้ตัดสินพระทัยว่าจะแสดงธรรมโปรดเวไนยสัตว์ก็ทรงระลึกถึงอุทกดาบสและอาฬารดาบสผู้เคยเป็นพระอาจารย์สอนวิชาสมาบัติแก่พระพุทธองค์ ที่สามารถจะเข้าใจฟังธรรมได้แต่ก็น่าเสียดาย เพราะดาบสทั้งสองก็ได้ละสังขารไปเกิดเป็นอรูปพรหม พระพุทธองค์ก็ไม่สามารถไปโปรดดาบสทั้งสองได้เลย
ดูเพิ่ม

พระพรหม
ไตรภูมิ
ไตรภูมิพระร่วง (วรรณคดี)
แหล่งข้อมูลอื่น

ไตรภูมิกถา หรือ ไตรภูมิพระร่วง เก็บถาวร 2009-01-05 ที่ เวย์แบ็กแมชชีน
พรหมภูมิ
พรายพิฆาต

| พรายพิฆาต |
| --- | --- |
ประเภท: ละครโทรทัศน์ แนวแอ็คชั่น  สืบสวน-สอบสวน
สร้างโดย: บริษัท ป๊าสั่งย่าสอน จำกัด
เขียนโดย: บทประพันธ์ : พนมเทียน ในนามปากกาของ ฉัตรชัย วิเศษสุวรรณภูมิ   บทโทรทัศน์ : จรูญพร ปรปักษ์ประลัย
กำกับโดย: รฤกฤกษ์ กัลย์จาฤก
แสดงนำ: กิตตน์ก้อง ขำกฤษ อัญรินทร์ ธีราธนันพัฒน์ ชนะพล สัตยา พัชร์สิตา อธิอนันตศักดิ์ นวพล ภูวดล ณัฐวัฒน์ เปล่งศิริวัธน์ ริญญารัตน์ วัชรโรจน์สิริ สิรินทร์ ก่อเกียรติ ปิติพน พรตรีสัตย์ สยามรัฐ บัวเจริญ พงษธัช รัตนเศรณี เจจินตัย แวนดิว ณัฐรินทร์ สุวรรณเลิศ
ผู้ประพันธ์ดนตรีแก่นเรื่อง: เพลง หลงทาง (LOST) ขับร้องโดย ฟลุ๊ค เพลง เธอเป็นคำตอบของใจ ขับร้องโดย เต็ม
ดนตรีแก่นเรื่องเปิด: เพลง หลงทาง (LOST) ขับร้องโดย ฟลุ๊ค
ดนตรีแก่นเรื่องปิด: เพลง เธอเป็นคำตอบของใจ ขับร้องโดย เต็ม
ประเทศแหล่งกำเนิด: ไทย
จำนวนตอน: 12 ตอน
การผลิต
ผู้อำนวยการสร้าง: นิรัตติศัย กัลย์จาฤก
ความยาวตอน: 130 นาที
ออกอากาศ
เครือข่าย: ช่อง 7 เอชดี
ออกอากาศ: 27 กรกฎาคม พ.ศ. 2562 – 23 สิงหาคม พ.ศ. 2562
พรายพิฆาต เป็นบทประพันธ์ของพนมเทียนในนามปากกาของฉัตรชัย วิเศษสุวรรณภูมิได้ถูกนำมาสร้างเป็นภาพยนตร์ไทยและละครโทรทัศน์ไทยมาแล้ว 2 ครั้งด้วยกัน
ครั้งที่ 1 เป็นภาพยนตร์ไทยฟิล์มแนวแอ็คชั่น สืบสวนและสอบสวน ออกอากาศเป็นภาพยนตร์ไทยฟิล์มฉายที่ ณ โรงภาพยนตร์ศาลาเฉลิมกรุง  ผลิตโดยบริษัท กมลศิลปภาพพยนตร์ จำกัด บทประพันธ์ของ พนมเทียน ในนามปากกาของ ฉัตรชัย วิเศษสุวรรณภูมิ บทโทรทัศน์ของ กำกับการแสดงโดย น้อย กมลวาทิน นำแสดงโดย ลือชัย นฤนาท, อาภัสรา หงสกุล ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จฯ ทอดพระเนตรในรอบปฐมทัศน์เพื่อการกุศล เมื่อวันที่ 19 ตุลาคม  พ.ศ. 2510[ต้องการอ้างอิง]
ครั้งที่ 2 เป็นละครโทรทัศน์ไทยแนวแอ็คชั่น สืบสวนและสอบสวน ออกอากาศเป็นละครโทรทัศน์ไทยในครั้งแรกทางช่อง 7 เอชดี เมื่อปี พ.ศ. 2562 ผลิตโดยบริษัท ป๊าสั่งย่าสอน จำกัด บทประพันธ์ของ พนมเทียน ในนามปากกาของ ฉัตรชัย วิเศษสุวรรณภูมิ บทโทรทัศน์ จรูญพร ปรปักษ์ประลัย ผู้จัดละครโดย นิรัตติศัย กัลย์จาฤก กำกับการแสดงโดย รฤกฤกษ์ กัลย์จาฤก นำแสดงโดย กิตตน์ก้อง ขำกฤษ, อัญรินทร์ ธีราธนันพัฒน์, ชนะพล สัตยา, พัชร์สิตา อธิอนันตศักดิ์, นวพล ภูวดล, ณัฐวัฒน์ เปล่งศิริวัธน์, ริญญารัตน์ วัชรโรจน์สิริ, สิรินทร์ ก่อเกียรติ, ปิติพน พรตรีสัตย์, สยามรัฐ บัวเจริญ, พงษธัช รัตนเศรณี, เจจินตัย แวนดิว เริ่มออกอากาศเสนอเป็นตอนแรกวันเสาร์ที่ 27 กรกฎาคม พ.ศ. 2562 ออกอากาศทุกคืนวันศุกร์ เสาร์ อาทิตย์ เวลา 20.30 น. ต่อจากละครผู้บ่าวอินดี้ ยาหยีอินเตอร์
นักแสดง

| บทบาท | นักแสดง พ> ศ. 2562 |
| --- | --- |
สถานีออกอากาศ: ช่อง 7 เอชดี
ผู้ผลิต: บริษัท ป๊าสั่งย่าสอน จำกัด
บทประพันธ์: พนมเทียน ในนามปากกาของ ฉัตรชัย วิเศษสุวรรณภูมิ
บทโทรทัศน์: จรูญพร ปรปักษ์ประลัย
กำกับการแสดง: รฤกฤกษ์ กัลย์จาฤก
วันเวลาออกอากาศ: ทุกคืนวันศุกร์ เสาร์  อาทิตย์ เวลา 20.30 น.
บทบาท: นักแสดงนำ
พ.ต.ต เชิดวุธ รณฤทธิ์: กิตตน์ก้อง ขำกฤษ
สนธยา วรารัตน์ (สน): อัญรินทร์ ธีราธนันพัฒน์
ศรศิลป์ สรชัย / พราน จอมภูต: ชนะพล สัตยา
แจ๊สมิน ซุง: พัชร์สิตา อธิอนันตศักดิ์
บทบาท: นักแสดงสมทบ
เฮนรี่ ซุง: ณัฐวัฒน์ เปล่งศิริวัธน์
หมวดเชษฐ์: ปิติพน พรตรีสัตย์
หมวดรุ้ง: สิรินทร์ ก่อเกียรติ
สุระ เตชะกิจ: สยามรัฐ บัวเจริญ
เดชา พรหมมินทร์: นวพล ภูวดล
อำพล บวรกุล / หวัง เฟย หลง: เล็ก ไอศูรย์
เฮียหงวน: กษาปณ์ จำปาดิบ
หมวดเมย์: ณัฐรินทร์ สุวรรณเลิศ
ท่านอาทิตย์: พงศนารถ วินศิริ
ศดร.วิม วรารัตน์: สุรศักดิ์ ชัยอรรถ
สโตน ฟอกซ์: เจจินตัย แวนดิว
นิค: พงษธัช รัตนเศรณี
ดร.วิทย์ วรารัตน์: สุเมธ องอาจ
เอ็ดเวิร์ด ลี: อัครินทร์ อัครนิธิเมธรัฐ
เฉิน: ชนะพล ชีวะสุทธิ์
สาลี่: พัชร์ลิตา จิระพิทักษ์ชัย
โชติ แสงฉาน: อธิวัฒน์ ธีรนิธิศนันท์
หมู่เฉียบ: อรรถพล สุวรรณ
บทบาท: นักแสดงรับเชิญ
ปรายฟ้า: ริญญารัตน์ วัชรโรจน์สิริ
พ่อของแจ๊สมิน: วีระชัย หัตถโกวิท
ดร.พิชิต: วรพรต ชะเอม
: ทวีสันต์ สุนทรารักษ์
: นพรัตน์ สุขประเสริฐ
: ชญาน์นันท์ เหลืองมโนธรรม
: นพฤทธิ์ ศรีบุตร
: พิมพ์พิชฌา บุญใจใหญ่
: อัครา อัครเทวินทร์
ยายแมว: เหงา กลีบกลาง
แหล่งข้อมูลอื่น

เรื่องย่อละคร พรายพิฆาต ช่อง 7HD
ละครย้อนหลัง พรายพิฆาต เก็บถาวร 2019-08-19 ที่ เวย์แบ็กแมชชีน Bugaboo.TV
พรายพิฆาต (พ.ศ. 2562) ที่สยามโซน
เรื่องย่อละครพรายพิฆาต (พ.ศ. 2562)mgronline.com
เรื่องย่อละคร พรายพิฆาตdrama nangdee
เสี่ยวเอส

| เสี่ยวเอส |
| --- | --- |
เกิด:  (1978-06-14) 14 มิถุนายน ค.ศ. 1978 (46 ปี) 徐熙娣 ไทเป ไต้หวัน
คู่สมรส: ไมค์ ซู (สมรส 2005)
บุตร: 3 คน
อาชีพ: นักแสดง นักร้อง พิธีกร
ปีที่แสดง: 1994–ปัจจุบัน
สวีซีตี้ หรือ เสี่ยวเอส (จีน: 徐熙娣; พินอิน: xúxīdì; อังกฤษ: Dee Hsu, Xiao s, 小S; เกิด 14 มิถุนายน ค.ศ. 1978) เป็นนักร้องและนักแสดงชาวไต้หวัน ที่มีพี่สาว(ต้าเอส)เป็นนักร้องและนักแสดงไต้หวันโด่งดังมากจากเรื่อง รักใสใสหัวใจสี่ดวง (2001) ในบท ซานไช่
ประวัติ

สีว์ซีตี้ มีชื่อเล่นว่า ถีง ถีง แฟน ๆ รู้จักเธอในนามเสี่ยวเอส เป็นน้องสาวของต้าเอส เกิดเมื่อวันที่ 14 มิถุนายน 1978 ที่ไต้หวัน ภูมิลำเนาอยู่ที่มณฑลซานตงของจีนแผ่นดินใหญ่ สามารถพูดได้ทั้งภาษาจีนกลาง ภาษาอังกฤษและภาษาญี่ปุ่น จบการศึกษาจากโรงเรียนศิลปะหัวกั่งของไต้หวัน
เสี่ยวเอสเข้าวงการบันเทิงตอนอายุ 15 ปี และก่อตั้งวงวงดนตรี ASOS กับพี่สาวต้าเอสในปี 1993 ตั้งแต่ปี 1994 จนถึงปัจจบัน ASOS ได้ออกอัลบั้มทั้งหมด 8 ชุด อัลบั้มชื่อ bian tai shao nv ซึ่งออกในปี 2002 เสี่ยวเอสกับพี่สาวต้าเอสได้ประพันธ์เนื้อร้องและทำนองหลายเพลงในชุดนี้ 
ปัจจุบัน เสี่ยวเอสเน้นบทบาทเป็นพิธีกรมากกว่า เธอเป็นพิธีกรที่มีชื่อเสียงโด่งดังทั่วเอเซีย และเป็นพิธีกรรายการโทรทัศน์มากมายในไต้หวัน เช่น รายการ yu le bai fen bai รายการ wo cai และรายการ kang xi lai le เป็นต้น บทบาทของเธอในฐานะพิธีกรก็ได้รับความชื่นชอบจากแฟน ๆ มาก ด้านครอบครัวเสี่ยวเอสแต่งงานกับนักธุรกิจหนุ่ม สี่ว์ หย่าเตี้ยว (ไมค์) มีลูก 2 คน และตั้งใจว่าจะมีคนที่ 3 ต่อ
และล่าสุด เสี่ยวเอสกำลังรับบทเป็นพี่สาวเต้าหมิงซื่อในรักใสใสหัวใจสี่ดวง 2018
วากานะ มินามิ

| วากานะ มินามิ |
| --- | --- |
美波 わかな
เกิด:  (1994-03-01) 1 มีนาคม ค.ศ. 1994 (31 ปี) จังหวัดยามางุจิ ประเทศญี่ปุ่น
ชื่ออื่น: วากานะ คิงเงียว (金魚 わかな)
อาชีพ: นักพากย์
ปีปฏิบัติงาน: ค.ศ. 2014 – ปัจจุบัน
องค์การ: กาแลกซีโปรโมชัน
ส่วนสูง: 158 ซม.
วากานะ มินามิ (ญี่ปุ่น: 美波 わかな; โรมาจิ: Minami Wakana, เกิด 1 มีนาคม 1994) เป็นนักพากย์และนักแสดงละครเวทีชาวญี่ปุ่น เคยใช้ชื่อว่า วากานะ คิงเงียว (金魚 わかな) สังกัดค่ายกาแลกซีโปรโมชัน เกิดที่เมืองชิโมโนเซกิ จังหวัดยามางุจิ
พรรษชล สุปรีย์

| พรรษชล สุปรีย์ |
| --- | --- |
เกิด: 29 มีนาคม พ.ศ. 2525 (42 ปี) รัฐเกดะห์ ประเทศมาเลเซีย
คู่สมรส: มิ้งค์ สืบพงศ์ (2558–ปัจจุบัน)
อาชีพ:  นักแสดง  พิธีกร 
ปีที่แสดง: พ.ศ. 2541–ปัจจุบัน
ผลงานเด่น: เต็มตา – พิมมาลา (2554)
สังกัด: สถานีวิทยุโทรทัศน์ไทยทีวีสีช่อง 3 (2549–ปัจจุบัน)
พรรษชล สุปรีย์ (เกิด 29 มีนาคม พ.ศ. 2525) ชื่อเล่น แป้ง เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ

เเป้งจบการศึกษาชั้นมัธยมศึกษาจากโรงเรียนสตรีวิทยา 2 ในพระราชูปถัมภ์ฯ และระดับอุดมศึกษา คณะมนุษยศาสตร์ ภาษาอังกฤษ มหาวิทยาลัยหอการค้าไทย ได้รับเกียรตินิยมอันดับ 2
ชีวิตส่วนตัวแต่งงาน กับแฟนหนุ่มนอกวงการ
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี พ> ศ. | เรื่อง | รับบท |
| --- | --- | --- |
| 2549 | ยิ่งเกลียด ( เธอ ) ยิ่งเจอรัก | เพิร์ล |
| 2549 | เรือนรักเรือนทาส | สาหร่าย |
| 2550 | แหวนดอกไม้ | ตุ้งติ้ง |
| 2550 | บ้านวุ่นอุ่นไอรัก | ปานฟ้า |
| 2551 | หาบของแม่ | จิตรา |
| 2551 | กิ่งแก้วกาฝาก | จินตหรา (จิน) |
| 2552 | หยกลายเมฆ | เพ็กกี้ |
| 2552 | เทพธิดาปลาร้า | สุดคะนึง |
| 2553 | เหนือเมฆ | พลอย |
| 2553 | วนิดา | ชุมศรี |
| 2554 | เทพธิดาปลาร้า ไห 2 | สุดคะนึง |
| 2554 | เคหาสน์สีแดง | ภคินี |
| 2554 | พิมมาลา | เต็มตา |
| 2555 | รักประกาศิต | พร |
| 2556 | แรงปรารถนา | สินีนาฎ (สิ) |
| 2556 | หลานสาวนายพล | สีนวล |
| 2556 | สุภาพบุรุษจุฑาเทพ คุณชายพุฒิภัทร | ซิลวี่ (รับเชิญ) |
| 2556 | The Sixth Sense สื่อรักสัมผัสหัวใจ 2 | น้ำหนึ่ง พินทุวงศ์ (หนึ่ง) / พิมพลอย อินนาวงศ์ |
| 2556 | ชาติเจ้าพระยา | อรดี |
| 2556 | ทองเนื้อเก้า | เทวี |
| 2557 | เสื้อสีฝุ่น | อ้อน |
| 2557 | ทางเดินแห่งรัก | หวาน |
| 2558 | สะใภ้สายลับ | ช่อม่วง |
| 2558 | ใต้เงาจันทร์ | ลูกตาล |
| 2559 | สัมผัสพิศวง | ขวัญ (รับเชิญ) |
| 2560 | บ่วงหงส์ | รจนา |
| 2560 | รักกันพัลวัน | นลินี (หน่อย) |
| 2560 | พ่อยุ่งลุงไม่ว่าง | ชิดจันทร์ |
| 2561 | My Hero วีรบุรุษสุดที่รัก   ลมไพรผูกรัก | ดวงตา (ตา) (รับเชิญ) |
| 2561 | ปี่แก้วนางหงส์ | แม่นิ่ม |
| 2562 | ชุมแพ | เจ๊เหมย (รับเชิญ) |
| 2562 | ซีรีส์ชุด ลูกผู้ชาย ตอน เพชร | สร้อย |
| 2562 | วัยแสบสาแหรกขาด โครงการ 2 | ครูมิลัน (รับเชิญ) |
| 2565 | ซ่อนกลิ่น | สิริ |
| 2565 | ปมเสน่หา | หยาดพิรุณ (รับเชิญ) |
| 2566 | มาตาลดา | เฟิน (วัยสาว) (รับเชิญ) |
| 2566 | พรหมลิขิต | วิภาวรรณ |
| 2568 | อีบัวกับไอ้ขวัญ | ลำดวน |

ละครโทรทัศน์ทั้งหมดด้านล่างนี้ออกอากาศทาง  ช่อง 3 เอสดี
| ปี พ> ศ. | เรื่อง | รับบท |
| --- | --- | --- |
| 2559 | เจ้าจอม | ชมชื่น |
| 2560 | เรือนร้อยเล่ห์ | ผีรำเพย |
ผลงาน > ผลงานพิธีกร

รายการสีสันบันเทิง (สด)
รายการทรีฟอร์ยู
ผลงาน > มิวสิควีดีโอ

เพลง อย่าสัญญา ของ ราฟฟี่-แนนซี่ (พ.ศ. 2541)
เพลง หายเคืองหรือยัง ของ Lazy Day (พ.ศ. 2548)
เพลง จันทร์ ของ หญิง ธิติกานต์ อาร์ สยาม (พ.ศ. 2552)
แหล่งข้อมูลอื่น

พรรษชล สุปรีย์ ที่อินสตาแกรม